**Билим берүүнүн башкармалыгынын**

**аймактык органдарынын, бардык типтеги**

**жана менчик формадагы жалпы**

 **билим берүү уюмдарынын жетекчилерине**

Кыргыз Республикасынын Билим берүү жана илим министрлиги, 2018-2019-окуу жылында Кыргыз Республикасынын бардык типтеги жана менчик түрүндɵгү жалпы билим берүү уюмдарында негизги жалпы жана жалпы орто билим берүүнүн билим берүү программалары боюнча жыйынтыктоочу мамлекеттик аттестацияны өткөрүү масатында жана кээ бир предметтер боюнча жыйынтыктоочу аттестациянын форматынын ѳзгѳрүүсүнѳ ылайык (1-Тиркеме), райондук (шаардык) билим берүү бѳлүмдѳрүнүн методисттери, мектептердин жетекчилери жана мугалимдери тарабынан колдонуу үчүн тѳмѳнкүлѳр боюнча нускамалык-методикалык каттарды жиберет:

1. ХI класстарда (кыргыз, орус, ѳзбек жана тажик) эне тили жана адабияты боюнча эссени жазуу жана баалоо боюнча;
2. IX класстарда (кыргыз, орус, ѳзбек жана тажик) дилбаяндын элементтерин камтыган баяндаманы жазуу жана баалоо боюнча;
3. IX класстарда (алгебра) математика боюнча жазуу иштерин жазуу жана баалоо боюнча;
4. Кыргыз тили боюнча орус, ɵзбек жана тажик тилдеринде окутулган мектептер үчүн жана орус тили боюнча кыргыз тилинде окутулган мектептер үчүн (IX, ХI класстар) комплекстүү жазуу тестин жазуу жана баалоо боюнча.

Тест тапшырмаларынын саны жана формасы, тест үчүн материалдар ар бир предметти, профилди жана окутуу тилин эске алуунун негизинде тесттин спецификациясы менен аныкталат. Тесттин спецификациясын министрликтин тапшырыгы боюнча Билим берүүнүн сапатын баалоо жана маалымат технологияларынын улуттук борбору (мындан ары текстте – УБСБжМТУБ) иштеп чыгат. ЖМАнын материалдары салынган жабык пакеттер УБСБжМТУБ тарабынан түзүлүп, билим берүүнүн мамлекеттик башкармалыгынын аймактык органдарына жеткирилет. Алар жеткирилген пакеттерди жалпы билим берүү уюмдарына беришет. Материалдарды алууда ар бир билим берүү мекемеси боюнча тест үчүн зарыл болгон бардык материалдардын толуктугу текшерилет.

Мектеп предметтик комиссиясы (мындан ары текстте – ПК) Жободо белгиленген тартипте окуучулардын сынак иштерин ѳткѳрүүнү жана баалоону жүргүзѳт.

Жазуу сынак иштери бардык мектептерде жергиликтүү убакыт боюнча эртең мененки саат 9:00дѳ башталат. ПКнын мүчѳлѳрү сынактык материалдар салынган пакетти сынак башталганга чейин 1 саат эрте ачышат. Андан кийин пакетте жиберилген түп нускама боюнча класстагы окуучулардын санына жараша материалдарды эки вариантта кѳбѳйтүү керек. Материалдарды кѳбѳйтүү үчүн керек болгон убакытты, бүтүрүүчүлѳргѳ нускама берүү үчүн пайдалануу зарыл. Нускама ѳзүнѳ сынак ишин жазуу боюнча эрежелерди жана талаптарды камтыйт.

Окуу предметтери боюнча сынактардын ɵткɵрүү убактысына даярдык иш-чараларына бɵлүнгɵн убакыт (окуучуларга нускама берүү, сынак материалдары салынган пакеттерди ачуу, КѲЧМдерди кѳчүрүү ж.б.) кирбейт. Сынактын узактыгы 4 саат жана андан кѳп убакыт болса, анда ПК менен макулдашуунун негизинде окуучуларга (15-20 мүнѳттүк) танапис берилет.

Жазуу иштерин текшерүү ПК тарабынан аларга берилген туура жооптордун коддорунун жана баалоо критерийлеринин негизинде мектепте ѳткѳрүлѳт. Сынак иши кѳрсѳтүлгѳн критерийлер боюнча баллдарды кошуу жолу менен жана аларды беш баллдык баалоо системасына ѳткѳрүү менен бааланат.

Эгерде окуучу сынактан канааттандырарлык эмес деген баа алып калса, анда анын жеке арызына, педагогикалык кеңештин сунуштамасына жана жалпы билим берүү уюмунун буйругуна ылайык, ал кайталанган ЖМАга киргизилет.

**Сынактарды ѳткѳрүүнүн формалары**

1. ***XI класстарда эне тили жана адабияты боюнча жазуу сынагы*** (кыргыз, орус, ѳзбек жана тажик) эссе формасында ѳткѳрүлѳт. Сынакка 5 астрономиялык саат берилет. Эссенин темалары министрлик тарабынан аныкталат. Бүтүрүүчүлѳрдүн тандоосуна ар кандай проблематиканы камтыган 3 текст сунушталат:
* кѳркѳм текст – проза;
* кѳркѳм текст – поэзия;
* публицистикалык текст.

Эссенин кѳлѳмү 150 сѳздѳн кем эмес жана 300 сѳздѳн кѳп эмес болушу керек. Эссени жазуу учурунда ѳз позициясын кѳркѳм чыгармалардын мазмунуна, жана ошондой эле ѳзүнүн турмуштук тажрыйбасына таяп (жеке таасирленүүсү, ѳздүк ой жүгүртүүлѳр, билимдер ж.б.) аргументѳѳгѳ болот.

1. ***Эне тили боюнча жазуу сынагы*** (кыргыз, орус, ѳзбек жана тажик) ***IX класстарда*** дилбаяндын элементтерин камтыган баяндама формасында жазылат. Баяндама даяр тексттин трансформациясынан ѳз айтымдарын жаратууга ѳтүүчү зарыл метод болуп эсептелет, окуучулардан орфографиялык жана пунктуациялык кѳндүмдѳрдѳн башка, кептик жѳндѳмдѳрдү да талап кылат. Сынакка 4 астрономиялык саат берилет. Баяндаманын тексти – бардыгы үчүн бирдей болот. Текст эки жолу окулат. Биринчи жана экинчи окулуунун ортосунда текстти түшүнүү үчүн 3-4 мүнѳт берилет. Баяндаманын кѳлѳмү 80 сѳздѳн кем эмес же иштин үчтѳн бир бѳлүгүн түзгѳн дилбаяндын элементтеринин кѳлѳмүн эске алуу менен 250-300 сѳздү түзүшү керек.

*Эскертүү: эне тили боюнча жазуу иштери эки баа менен бааланат: биринчиси мазмунуна жана кептик жол-жоболоосуна (кептик нормаларды жана стилистикалык каражаттарды тандоо эрежелерин сактоо) экинчиси – орфографиялык, пунктуациялык жана грамматикалык нормалардын сакталышы үчүн коюлат.*

1. ***Математика боюнча жазуу сынагы IX класстарда (алгебра)*** комплекстүү жазуу тест формасында ѳткѳрүлѳт жана IX класстардын окуучуларынын базалык жѳндѳмдѳрдү ѳздѳштүрүүсүн жана математикалык билимдер боюнча практикалык кѳндүмдѳрдү күнүмдүк жагдайларда колоно билүүсүн текшерүүгѳ багытталган.

Математика боюнча тапшырмалар окутуу программасынын татаалдык деңгээлине ылайык (базалык жана тереңдетилип окутулган) түзүлгѳн. Сынакка 4 астрономиялык саат берилет, ал эми профилдик класстар үчүн – 5 саат.

 Тест үч бѳлүккѳ бѳлүнгѳн 25 ташырмадан турат:

* 1-бѳлүк – бир жоопту тандоо тапшырмалары (20 тапшырма);
* 2-бѳлүк – кыскача жоопту камтыган тапшырмалар (2 тапшырма);
* 3-бѳлүк – кеңири жоопту камтыган тапшырмалар (3 тапшырма).

|  |  |  |  |
| --- | --- | --- | --- |
| Бѳлүк | Тапшырмалар | Туура жооп | Максималдуу балл |
| Биринчи бѳлүк | №1 - №20 | 1 балл | 20 балл |
| Экинчи бѳлүк | №2.1, №2.2 | 2 балл | 4 балл |
| Үчүнчү бѳлүк | №3.у, №3.3 | 5 балл | 16 балл |
| №3.2 | 6 балл |
|  |  | Бардыгы: | 40 балл |

Ишти жол-жоболоодо сынак тапшырмаларын аткаруунун тѳмѳнкү талаптарын сактоо зарыл:

* бардык тапшырмалар толугу менен аткарылды;
* жол-жоболоодо жана жазмаларда каталар жок;
* 3-бѳлүктү чыгарууда аткарылган иш-аракеттердин кадамдык жана логикалык ыратуулугу колдонулат;
* тапшырмалар рационалдык жол менен аткарылды.

Аткарылган тапшырмаларды текшерүү тапшырмаларга тиркелген баалоонун критерийлеринин негизинде жүргүзүлѳт.

1. ***Кыргыз тили боюнча орус, ɵзбек жана тажик тилдеринде окутулган мектептер үчүн жана орус тили боюнча кыргыз тилинде окутулган мектептер үчүн жазуу сынагы*** (***IX, XI класстар).***

Мамлекеттик/расмий тилдер боюнча комплекстүү жазуу тесттери IX, XI класстардын окуучуларынын функционалдык сабаттуулугун текшерүүгѳ багытталган. Тест 3 бѳлүктѳн турат:

|  |  |  |  |  |
| --- | --- | --- | --- | --- |
| **Класс** | **Аткаруу убактысы** | **Тесттин бѳлүктѳрү** | **Бѳлүк үчүн баллдардын саны** | **Тест үчүн максималдуу балл** |
| **9-класс** | 1,5 саат | Лексика. ГрамматикаОкуу жана түшүнүү | 40 балл30 балл | 70 балл |
| **11-класс** | 2,5 саат | Лексика. ГрамматикаОкуу жана түшүнүүЖат жазуу тапшырмасы менен | 60 балл40 балл10 балл | 110 балл |

***1-бѳлүк.* Тесттин максаты –** предметтик стандарттарга жана программаларга ылайык аныкталган коммуникативдик маселелерди чечүү үчүн зарыл болгон тилдик компетенциянын түзүлгѳн деңгээлин текшерүү.

|  |  |  |  |
| --- | --- | --- | --- |
| **Класс** | **Тестти аткаруу убактысы** | **Мазмуну** | **Ташырмалардын түрлѳрү жана саны** |
| **Лексика. Грамматика** |
| **9-класс** | 40 мүнѳт | - жак, сан (атооч, этиш)- жөндөмө категориясы (А, И, Б, Т, Ж, Ч)- сан атооч, сын атооч, ат атооч, тактооч, кызматчы сөздөр- сүйлөмдүн түрлөрү | Тѳрт варианттын ичинен бир туура вариантты тандоого 40 тапшырма |
| **11-класс** | 50 мүнѳт | - кептин түрлөрү- кептин стилдери- сөздүн тике жана өтмө маанилери- сүйлөмдүн баш жана айкындооч мүчөлөрү- жак, сан (этиш)- жөндөмө категориясы (А, И, Б, Т, Ж, Ч)- сүйлөмдүн түрлөрү | Тѳрт варианттын ичинен бир туура вариантты тандоого 60 тапшырма |

***2-бѳлүк.* Тесттин максаты –** аныкталган коммуникативдик маселелерди чечүү үчүн окуудагы сүйлѳѳ кѳндүмдѳрүнүн жана ыкмаларынын калыптанышынын деңгээлин текшерүү.

|  |  |  |  |
| --- | --- | --- | --- |
| **Класс** | **Тестти аткаруу убагы** | **Мазмуну** | **Тапшырмалардын түрлѳрү жана саны** |
| **Текстти окуу жана түшүнүү** |
| **9-класс** | 50 мүнѳт | - Мазмунду толук түшүнүү (биографиялык текст, кѳркѳм текст, диалог)- Тандалган маалыматты түшүнүү (илимий-популярдык, публицистикалык, коомдук-саясий текст) | Тѳрт варианттын ичинен бир туура вариантты тандоого 2 текст жана 15 тапшырма |
| **11-класс** | 60 мүнѳт | - Толук түшүнүү (жарнама, кулактандыруулар, анаонс, маалымкат, аба-ырайынын прогнозу)- Мазмунду толук түшүнүү (биографиялык текст, кѳркѳм текст)- Тандалган маалыматты түшүнүү (илимий-популярдык, публицистикалык, коомдук-саясий текст) | Тѳрт варианттын ичинен бир туура вариантты тандоого 3 текст жана 20 тапшырма |

***3-бѳлүк.* Жат жазуу тапшырмасы менен**

**(11-класстардын окуучулары үчүн гана)**

**Жат жазуу** беш баллдык система боюнча бааланат. XI класс үчүн жат жазуунун кѳлѳмү – 110-125 сѳз.

*Эскертүү: түшүнүксүз сѳздѳр жана сүйлѳмдѳр түшүндүрүлѳт, татаал кыскартылган сѳздѳр аббревиатурасы менен кошо тактага жазылат.*

*Жат жазууну баалоо Кыргыз Республикасынын Билим берүү жана илим министрлигинин 2017-жылдын 19-апрелиндеги №473/1 буйругу боюнча нормаларга ылайык жүргүзүлѳт.*

ЖМАнын катышуучуларын уюштуруу жана ѳткѳрүү маселелери боюнча маалымдоо Жобо менен, КРдин ББжИМнин буйругу менен жана ЖМАны ѳткѳрүү боюнча нускамалык-методикалык каттар менен билим берүү уюмдары жана билим берүүнүн аймактык органдары, жалпыга маалымат берүү каражаттары «Кут Билим» газетасы, жана аймактар менен он-лайн байланышын түзүү аркылуу жүргүзүлѳт.

ЖМАны ѳткѳрүү үчүн тексттер жана таршырмалар министрликтин сайтына жайгаштырылат (<http://edu.gov.kg>).

Жогоруда айтылгандардын негизинде Бишкек жана Ош шаарларынын билим берүү башкармалыктарынын начальниктерине, райондук (шаардык) билим берүү бѳлүмдѳрүнүн башчыларына жана жалпы билим берүү уюмдарынын директорлоруна бардык жерлерде жалпы билим берүү уюмдарынын жетекчилеринин, мугалимдердин жана ата-энелердин арасында областтык координациялык борборлордун, билим берүү институттарынын, райондук (шаардык) билим берүү бѳлүмдѳрүнүн методисттерин тартуу менен жыйынтыктоочу аттестациянын форматтары менен тааныштыруу боюнча кеңири маалымат берүү иштерин жүргүзүү керектигин эске салабыз.

Ѳткѳрүлгѳн иштер боюнча маалыматты Кыргыз Республикасынын Билим берүү жана илим министрлигине 2019-жылдын 20-майына чейин жиберүү зарыл.

*Катка тиркеме: предметтер боюнча нускамалык-методикалык каттар.*